C 252/70
ET
Euroopa Liidu Teataja
17.7.2023
Nõuded Hageja palub Üldkohtul: — tühistada nõukogu 13. märtsi 2023. aasta rakendusmäärus (EL) 2023/571, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2023, L 75I, lk 1 ), hagejat puudutavas osas; — tühistada nõukogu 13. märtsi 2023. aasta otsus (ÜVJP) 2023/572, millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2023, L 75 I, lk 134), hagejat puudutavas osas; — seetõttu kohustada nõukogu kustutama hageja nimi nõukogu 13. märtsi 2023. aasta otsuse 2023/572 ja nõukogu 13. märtsi 2023. aasta rakendusmääruse (EL) 2023/571 (millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega) lisadest; — mõista kohtukulud, sh hageja kohtukulud välja nõukogult.
Väited ja peamised argumendid Hagi põhjenduseks esitab hageja kolm väidet. 1.
Esimese väite kohaselt on faktide hindamisel tehtud ilmselge viga. 2.
Teine väide käsitleb õigusvastasuse vastuväidet seoses nõukogu 25. veebruari 2022. aasta määruse (EL) 2022/330 (millega uuetakse määrust (EL) nr 269/2014) artikli 1 punktidega d ja g, kuna see tekst kahjustab vabaduse ja õigusriigi väärtusi, mis on esitatud ELTL artiklis 2 ning liidu aktide ootuspärasuse ja proportsionaalsuse põhimõtteid. 3.
Kolmanda väite kohaselt on rikutud kaitseõigusi, õigust tõhusale kohtulikule kaitsele ja õigust tõhusale õiguskaitsevahendile.
24. mail 2023 esitatud hagi – Birių Krovinių Terminalas versus nõukogu (Kohtuasi T-287/23) (2023/C 252/84) Kohtumenetluse keel: inglise Pooled Hageja: Birių Krovinių Terminalas UAB (Klaipeda, Leedu) (esindaja: advokaat V. Ostrovskis) Kostja: Euroopa Liidu Nõukogu
Nõuded Hageja palub Üldkohtul: — tühistada nõukogu 15. oktoobri 2012. aasta otsuse 2012/642/ÜVJP, mis käsitleb Valgevene vastu suunatud piiravaid meetmeid ja Valgevene osalemist Venemaa agressioonis Ukraina vastu, mida on muudetud nõukogu otsuse­ ga 2023/421/ÜVJP, artikli 2g lõige 1 ja artikli 2g lõike 1 punkt a osas, milles selles sätestatud piirangud kaaliumkarbonaadi üleandmisele Valgevenest ning piirangud ELi ettevõtjate võimekusele pakkuda sellega seoses otseselt või kaudselt tehnilist abi, vahendusteenuseid, rahastamist või rahalist abi, seal hulgas tuletisinstrumente, samuti kindlustust ja edasikindlustust (koos „asjaomased piirangud“) keelavad kaaliumkarbonaadi transiidi Valgevenest läbi Leedu territooriumi, eelkõige Klaipeda sadama kaudu.